Dragi roditelji!

Zaklada „*Hrvatska za djecu*“ osigurala je dodatnih 400.000,00 kuna za pokriće troškova školske prehrane u školskoj godini 2016./2017. za obitelji koja iz posebno opravdanih razloga nisu uspjele osigurati da njihova djeca postanu Krajnji korisnici, odnosno nisu se uspjeli javiti na prvi poziv .

Takve obitelji mogu do zaključno 30. studenog 2016. godine uputiti Zakladi „*Hrvatska za djecu*“ pisanu zamolbu za dobivanje potpore, uz **obavezan navod i obrazloženje zašto se nisu javili na prvi poziv** . Posebno opravdanim razlozima smatra se: viša sila, smrt užeg člana obitelji u vrijeme kada je bilo potrebno predati zahtjev osnovnoj školi, (iznenadna) bolest podnositelja zahtjeva koja ga je onemogućila u pravovremenom podnošenju zahtjeva osnovnoj školi, zahtjev je odbijen iz razloga što je osoba nezaposlena i neregistrirana kod HZZ-a iz razloga što je toj osobi privremeno oduzeta poslovna sposobnost zbog privremene/trajne bolesti i slično te iznimno druge okolnosti**. Sve opravdane razloge treba dokazati.**

U nastavku su navedeni uvjeti i popis tražene dokumentacije za ostvarivanje prava na

besplatnu prehranu.

Uvjeti koje djeca Krajnji korisnici i obitelji u kojima ista žive moraju kumulativno ispuniti

i relevantnom dokumentacijom dokazati kako bi ostvarili status Krajnjih korisnika:

(i) Dijete je polaznik nekog od 8 (osam) razreda jedne od Osnovnih škola;

(ii) obitelj u kojoj živi Dijete ne plaća za to Dijete djelomičnu ili cjelokupnu školarinu za potrebe

pohađanja redovnog općeobrazovnog programa u Osnovnoj školi;

(iii) Dijete je krvnim srodstvom ili po nekoj zakonskoj osnovi povezano s obitelji u kojoj živi;

(iv) Dijete i/ili jedan od njegovih roditelja (odnosno jedan od zakonskih skrbnika, posvojitelja ili

udomitelja) je hrvatski državljanin;

(v) obitelj u kojoj živi Dijete ima prosječni mjesečni prihod ostvaren u razdoblju od **početno 01.**

**siječnja 2016. godine do zaključno 31. kolovoza 2016. godine** po članu zajedničkog kućanstva

(koje kućanstvo čine svih članovi obitelji i djeca, uključivo Dijete, koji dijele isti životni/stambeni

prostor) koji ne prelazi iznos od 60,1323 % (šezdesetcijelatisućutristodvadesettri posto)

proračunske osnovice propisane *Zakonom o izvršavanju državnog proračuna Republike*

*Hrvatske za 2016. godinu (NN 26/2016)*, a koja proračunska osnovica je utvrđena u iznosu od

3.326,00 kn (tritisućetristodvadesetšest kuna i nula lipa) (u daljnjem tekstu: „Proračunska

osnovica“) te pri čemu se utvrđuje da 60,1323 % (šezdesetcijelatisućutristodvadesettri posto)

**Proračunske osnovice iznosi 2.000,00 kn (dvijetisuće kuna i nula lipa)**;

(vi) obitelj u kojoj živi Dijete nije prethodno ostvarila potporu od Zaklade za fizičke osobe u

svrhu pokrića troškova školske prehrane za dijete/djecu za školskoj godini 2016./2017.;

(vii) Dijete i/ili jedan od njegovih roditelja (odnosno jedan od zakonskih skrbnika, posvojitelja

ili udomitelja) za Dijete, nije prethodno ili istovremeno po nekoj drugoj osnovi iz bilo kojeg

javnog izvora ostvarilo pokriće cjelokupnih ili dijela troškova školske prehrane u školskoj godini

2016./2017.

***Prihod zajedničkog kućanstva kumulativno podrazumijeva i obuhvaća sljedeće:***

- prosječna mjesečna neto plaća, odnosno naknada s osnove zaposlenja, ostvarena u

navedenom vremenskom razdoblju od strane svakog pojedinog člana zajedničkog kućanstva,

podložno primjenjivosti;

- mirovina (sa zaštićenim i drugim dodacima na mirovinu), naknada mirovine ili novčana

naknada u prosječnom mjesečnom iznosu, ostvarena u navedenom vremenskom razdoblju od

strane svakog pojedinog člana zajedničkog kućanstva, podložno primjenjivosti;

- dohodak od samostalne djelatnosti (dohodak od obrta i s obrtom izjednačene djelatnosti,

dohodak od slobodnih zanimanja te dohodak od poljoprivrede i šumarstva), dohodak od

imovine i imovinskih prava, dohodak od kapitala dohodak od osiguranja drugi dohodak utvrđen

za poreznu osnovicu poreza na dohodak, ostvaren u navedenom vremenskom razdoblju od

strane svakog pojedinog člana zajedničkog kućanstva, podložno primjenjivosti;

- naknada plaće za vrijeme bolovanja te rodiljna i roditeljska novčana potpora, ostvarena u

navedenom vremenskom razdoblju od strane svakog pojedinog člana zajedničkog kućanstva,

podložno primjenjivosti;

***Dokazna dokumentacija koju roditelji (odnosno zakonski skrbnici, posvojitelji ili***

***udomitelji) moraju dostaviti:***

(I) tiskana ili elektronička preslika Djetetovog Rodnog lista (ne može biti starija od šest mjeseci)

kad dijete živi s roditeljima, tj. preslika Rješenja o skrbništvu (donosi nadležni CZSS ili nadležni

sud) kad dijete živi kod zakonskog skrbnika, tj. preslika Rješenja o posvojiteljstvu (donosi

nadležni CZSS), tj. preslika Odluke nadležnog CZZS ili Odluke nadležnog suda u

izvanparničnom postupku kad dijete živi kod udomitelja (donosi nadležni CZSS ili nadležni

sud), a pri čemu elektronička preslika podrazumijeva ispis iz sustava e-građani;

(II) tiskana ili elektronička preslika Domovnice (može biti starija od šest mjeseci) za Dijete i/ili

jednog od roditelja (odnosno jednog od zakonskih skrbnika, posvojitelja ili udomitelja)

hrvatskog državljanina, a pri čemu elektronička preslika podrazumijeva ispis iz sustava e-građani;

(III) 1. izjava pod punom materijalnom i kaznenom odgovornošću o sastavu zajedničkog

kućanstva u kojem živi Dijete, koju potpisuje jedan od roditelja (odnosno jedan od

zakonskih skrbnika, posvojitelja ili udomitelja);

2. potvrda o nezaposlenosti i trajanju nezaposlenosti za one članove zajedničkog

kućanstva koji su nezaposleni (izdaje Hrvatski zavod za zapošljavanje);

3. potvrda o visini mirovine (sa zaštitnim i drugim dodacima na mirovinu), odnosno

naknade mirovine ostvarene u razdoblju 01.01.2016. – 31.08.2016., za one članove

zajedničkog kućanstva koji su umirovljenici, odnosno koji ostvaruju naknadu mirovine

(izdaje Hrvatski zavod za mirovinsko osiguranje prema mjestu prebivališta);

4. izjava pod punom materijalnom i kaznenom odgovornošću o visini ostvarenih neto

dohodaka i drugih dohodaka za razdoblje 01.01.2016.-31.08.2016. za svakog

pojedinog člana zajedničkog kućanstva starijeg od 15 (petnaest) godina, zajedno sa

svim dostupnim dokazima takvih dohodaka (npr. platne liste, IP obrasci, potvrde

poslodavca, potvrde Hrvatskog zavoda za mirovinsko osiguranje, potvrde Hrvatskog

zavoda za zdravstveno osiguranje) (izjavu potpisuju svi članovi zajedničkog kućanstva

stariji od petnaest godina);

5. potvrda o visini isplaćene naknade plaće za bolovanje te rodiljnih i roditeljskih

potpora za razdoblje 01.01.2016. – 31.08.2016. za one članove zajedničkog kućanstva

koji su ostvarili prihod po osnovi naknade plaće za bolovanje od HZZO te rodiljnih i

roditeljskih potpora (izdaje Hrvatski zavod za zdravstveno osiguranje prema mjestu

prebivališta);

(IV) izjava pod punom materijalnom i kaznenom odgovornošću kojom se potvrđuje da obitelj u

kojoj živi Dijete nije ostvarila potporu od Zaklade za fizičke osobe u svrhu pokrića troškova

školske prehrane za dijete/djecu za školskoj godini 2016./2017., a koju izjavu potpisuje jedan

od roditelja (odnosno jedan od zakonskih skrbnika, posvojitelja ili udomitelja);

(V) izjava pod punom materijalnom i kaznenom odgovornošću kojom se potvrđuje da Dijete i/ili

jedan od njegovih roditelja (odnosno jedan od zakonskih skrbnika, posvojitelja ili udomitelja)

za Dijete, nije prethodno ili istovremeno po nekoj drugoj osnovi iz bilo kojeg drugog izvora

ostvarilo/o pokriće cjelokupnih ili dijela troškova školske prehrane u školskoj godini

2016./2017., a koju izjavu potpisuje jedan od roditelja (odnosno jedan od zakonskih skrbnika,

posvojitelja ili udomitelja);

Izjave koje se sastavljaju i potpisuju pod punom materijalnom i kaznenom odgovornošću, a

koje potpisuje roditelj (točka (III) – podtočke 1. i 4. te točke (IV) i (V) čine ukupno jednu skupnu

izjavu) te se obrazac nalazi u prilogu.

**Molimo roditelje da traženu dokumentaciju uz pisanu zamolbu (prihvatit će se i rukom pisana zamolba, kao i e-mailom upućena zamolba) najkasnije do 30. studenog 2016.godine dostave na adresu:**

**Zaklada „Hrvatska za djecu“**

**Park Stara Trešnjevka 4**

**10000 Zagreb**

Ili na **email: potpore.fo@zhzd.hr**